Presuda Općeg suda od 13. rujna 2013. – Poste Italiane protiv Komisije
(Predmet T-525/08)1
(„Državne potpore – Naknada sredstava iz poštanskih tekućih računa i položenih u talijansku državnu riznicu – Odluka o proglašenju potpore u neskladu sa zajedničkim tržištem i kojom se nalaže njen povrat – Pojam državne potpore – Prednost“)
Jezik postupka: talijanski
Stranke
Tužitelj: Poste Italiane SpA (Rim, Italija) (zastupnici: A. Fratini, A. Sandulli i F. Filpo, odvjetnici)
Tuženik: Europska komisija (zastupnici: C. Cattabriga i D. Grespan, agenti)
Predmet
Zahtjev za poništenje Odluke Komisije 2009/178/EZ od 16. srpnja 2008. o državnoj potpori C 42/06 (ex NN 52/06) koju je Italija provela radi naknade tekućih računa koje su Poste Italiane imale otvorene u talijanskoj državnoj riznici (SL 2009, L 64, str. 4).
Izreka
Odluka Komisije 2009/178/CE od 16. srpnja 2008. o državnoj potpori C 42/06 (ex NN 52/06) koju je Italija provela radi naknade tekućih računa koje su Poste Italiane SpA imale otvorene u talijanskoj državnoj riznici se poništava.
Europskoj komisiji nalaže se snositi, osim vlastitih, i troškove Poste Italiane.
____________
1 SL C 44, 21.2.2009.